Kodeste

Kodeste on küla Hiiu maakonnas Hiiumaa valla põhjaosas Tahkuna poolsaarel. Enne Eesti omavalitsuste haldusreformi 2017. aastal kuulus küla Hiiu valda ja kuni 2013. aastani Kõrgessaare valda.

Kodeste piirneb põhjas Lehtma ja Kauste, läänes Malvaste, lõunas Risti ja idas Tareste külaga.

 Nimi 
Kohanimi on olnud 1564 Kopsta by, 1565 Kotzta, 1599 Quottista, 1688 Kosteby, Kåtste, Kotsta ja 1798 Kotsta. 

Paul Ariste pakkus nime aluseks eestikeelset sõna "koda", Marek Meristo aga rootsikeelseid sõnu gǻð 'tara, tarandik' ja stḁ̱́ 'koht, ulualune'.

 Loodus 
Küla alale jääb Tahkuna looduskaitseala Kodeste soo sihtkaitsevöönd. Küla alale jääb Kodeste soo, kust saab alguse Tareste oja.

Elanike arv
 Elanike arv  Aasta28  195917  19708  20008  201110 201917 2021

Talud
Kodeste ajaloolised talud 1917 Kõrgessaare valla elanike nimekiri; Rahvusarhiiv, era.4313.1.608; 1917

 Talu number  Talu nimi  Suguvõsa 1  Mihkli  Kotkas 2  Männiku I  Samuel 3  Männiku II  Kattel 4  Paavli  Lees 5  Peetri  Keskla 6  Tooma  Leiger

 Ajalugu 
Kodeste kuulus ajalooliselt Kõrgessaare mõisa alla ja oli hiiurootslaste küla. 1725–1726 Läänemaa adramaarevisjonis oli külas 4 talu ja peremehed olid: Jöran Magnusson, Siemon Larsson, Hinrich Pawelson ja Proos Matsson. 1781 oli külas 4 talu, mille elanikud küüditati Ukrainasse.

1835 oli külas 3 talu. Kodeste Mihkli pere sai perekonnanimeks Kotkas (Kottkas), Kodeste Peetri pere Ritso ja Kodeste Thoma pere Leiger. Teised külaelanikud said perekonnanimedeks Lees, Malw, Mango ja Mann. Reigi kihelkonna perekonnanimede panemise raamat; EAA.1864.2.VIII-194; 1835 

1977–1997 kuulus küla Malvaste koosseisu.

 Taristu 
Küla läbib Risti–Kauste tee, kust saab alguse Kodeste–Risti tee.

Vaata ka
 Kodeste järv
 Kodeste soo
 Eesti külade loend

Viited

Kategooria:Hiiumaa valla külad